RusSki Gorki

RusSki Gorki, offisielt Kompleks dlja pryzjkov s tramplina «Russkie Gorki» (Комплекс для прыжков с трамплина «Русские Горки»), er et skihoppanlegg ved landsbyen Esto-Sadok i Russland. Anlegget ble brukt under vinter-OL i Sotsji i 2014. Det består av fem hoppbakker med størrelse K125 (HS140), K95 (HS106), K72, K45 og K25, og har en publikumskapasitet på 9600. Byggingen startet i 2009, og hoppanlegget skulle etter planen stå ferdig høsten 2011. Byggingen ble imidlertid forsinket, slik at K125-bakken først kunne tas i bruk til trening 18. februar 2012 og renn i den russiske cupen dagen etter. K95-bakken skulle ferdigstilles i juni 2012.Skisprungschanzen-Archiv: Olympic ski jump of Sochi inaugurated (engelsk, 19. februar 2012, besøkt 19. mai 2012)

Hoppanlegget hadde renn for kvinner og menn i sommerkontinentalcupen i juli 2012 og verdenscupen («prøve-OL») i desember 2012.

Bakkerekorden i K125-bakken på snø er 140 meter, satt av Marinus Kraus under storbakkerennet i Vinter-OL 2014 15. februar 2014.  På plast er rekorden 138,5 m, satt av Anders Jacobsen i kontinentalcupen 14. juli 2012. I K95-bakken er rekorden på snø 108 meter, satt av Lukáš Hlava (Tsjekkia) under kvalifiseringen i verdenscupen 7. desember 2012. På plast er rekorden 103 m, satt av Irina Avvakumova (Russland) under russisk mesterskap 15. oktober 2013.

Viktige renn (spesielt hopp)
Menn
 Dato Vinner  Andre Tredje Type renn/anm. 8. desember 2012  Gregor Schlierenzauer  Severin Freund  Andreas Kofler Verdenscup, normalbakke 9. desember 2012  Andreas Kofler  Richard Freitag  Andreas Wellinger Verdenscup, normalbakke 9. februar 2014   Kamil Stoch   Peter Prevc   Anders Bardal Vinter-OL 2014, normalbakke 15. februar 2014  Kamil Stoch   Noriaki Kasai  Peter Prevc Vinter-OL 2014, stor bakke 17. februar 2014      Vinter-OL 2014, Laghopp, stor bakke 

Kvinner
 Dato Vinner  Andre Tredje Type renn/anm. 8. desember 2012  Sarah Hendrickson  Sara Takanashi  Anette Sagen Verdenscup, normalbakke 9. desember 2012  Daniela Iraschko Coline Mattel  Sara Takanashi Verdenscup, normalbakke 11. februar 2014   Carina Vogt   Daniela Iraschko-Stolz   Anette Sagen Vinter-OL 2014, normalbakke

Kilder
Sochi 2014: «RusSki Gorki» Jumping Center (engelsk, besøkt 23. oktober 2011)
Sochi 2014: Комплекс для прыжков с трамплина «Русские Горки» (russisk, besøkt 23. oktober 2011)
Skisprungschanzen-Archiv: Esto-Sadok (engelsk, besøkt 8. desember 2012)

Kategori:Hoppbakker i Russland
Kategori:Sport i Krasnodar kraj
Kategori:Hoppbakker brukt i OL
Kategori:Sportsanlegg under Vinter-OL 2014
Kategori:Byggverk fullført i 2012
Kategori:2012 i Russland